Sirio kaj Irako: turkaj aerfrapoj kaŭzas koleron de la Kurdoj
#000001
Pasintan dimanĉon en tuta Eŭropo, la kurdaj komunumoj manifestaciis kontraŭ la aerfrapoj kondukitaj de Turkio ĉi-semajnfine en la nordaj areoj de Sirio kaj Irako, kontrolataj de la kurdaj fortoj.
#000002
Laŭ Ankaro, la PKK kaj la Siriaj demokratiaj fortoj (SDF) kulpas pri la atenco en Istanbulo la 13an de novembro, kiu okazigis 6 mortintojn kaj 81 vunditojn. Sed la profilo de la suspektatino, kiu ŝajne deponis la bombon en la avenuo Istiklal estigas dubon. La siria junulino interparolis du fojojn per telefono kun membro de la MHP, ekstremdekstra partio aliancano de la AKP, kio ebligas fari diversajn hipotezojn koncerne la komandititojn de la atenco.
#000003
La kurdaj grupoj de Sirio kaj Irako siaflanke rapide neis ĉian implikon.
#000004
« Estas tempo por venĝo » tamen mesaĝis en Tvitero la turka ministrejo pri Defendo, ekde la komenco de la frapoj dum la nokto de sabato ĝis dimanĉo, celante la kurdajn grupojn sen nomi ilin. La operaco, nomita « Krifo-Spado », celas « elimini la terorismajn atakojn el Nordo de Irako kaj Sirio, garantii la sekurecon de la landlimoj kaj elimini la terorismon el ties fonto ».
#000005
« La turkaj bombadoj de niaj armeoj minacas la tutan regionon », reagis siaflanke la ĉefkomandanto de la SDF, Mazloum Abdi, en Tvitero. « Tiu bombado utilas al neniu parto. Ni ĉion faras por eviti gravan katastrofon. Se milito okazas, ĉiuj estos viktimoj » li bedaŭras.
#000006
Preskaŭ 25 aerfrapoj estis efektivigitaj de la turka armeo en la provincoj Rakka kaj Hazako (nord-oriente) kaj Alepo (nordo), okazigante almenaŭ naŭ mortintojn kaj 31 vundintojn laŭ la Siria observejo pri Homaj rajtoj (OSDH), NeRegistara Organizaĵo bazita en Londono, kaj kiu disponas pri vasta retejo de informfontoj en Sirio.
#000007
Kobani, kiu estis la ĉefa celo de Ankaro, simbola urbo de la kurda rezistado, kiu forpuŝis en 2015, la grupon Islaman Ŝaton, kun la subteno de Usono. Sed la Kurdoj sin sentas hodiaŭ forlasitaj de Vaŝingtono.
#000008
La turkaj aerfrapoj ĉefe celis tiun urbon kaj ĝiajn ĉirkaŭaĵojn, apud la turka landlimo, interalie grensilojn apud Al-Malikiyah (nord-oriente) kaj elektran centralon sude de tiu provinco.
#000009
Replike, raketoj estis pafitaj dimanĉon de Sirio al turka limposteno, okazigante almenaŭ tri vunditojn.
#000010
La aeratakoj de Turkio, kiuj okazigis ĉirkaŭ tridek viktimojn, ne estas surprizo: Ankaro, kies soldatoj ĉeestas norde de Sirio, intensigis de majo siajn minacojn de ofensivo, cele al kreado de « sekureca areo » 30 kilometrojn larĝa ĉe sia suda landlimo.
#000011
Inter 2016 kaj 2019, Ankaro jam kondukis tri ampleksajn operacojn norde de Sirio, kiuj celis la kurdajn milicojn kaj organizaĵojn. Ĝi ĉi-okaze ekregis Afrinon, kio instigis multajn civilulojn fuĝi.
#000012
1-a de januaro 2017: Rekviemo por Sirio
#000013
Jaron post la masakro de Buĉa, Ukrainio « neniam pardonos », promesas Zelenskij
« Incidento tuŝus miliardon da Homoj »: en Zaporiĵo, bataloj ĉirkaŭ la nuklea centralo daŭras
Manifestacioj en Israelo: « Ni plu batalos », avertas la opoziciuloj kontraŭ la reformo pri justico
Francio: Internacia Amnestio alarmas « pri ekscesa uzado de forto kaj arbitraj arestoj
#000016
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000018